Song Čung-ki

Názvy filmov a seriálov sú uvedené v anglickom preklade

Song Čung-ki (, ; * 19. september 1985, Tädžon, Kórejská republika) je juhokórejský herec, model a moderátor. Slávu mu v roku 2010 priniesla rola v historickom seriáli Sungkyunkwan Scandal a varieté Running Man, kde pôsobil ako jeden zo stálych účinkujúcich. Svoju prvú hlavnú úlohu v rámci televíznych seriálov si zahral v roku 2012 v melodráme The Innocent Man. Účinkoval aj vo filmoch a k jeho najúspešnejším patrí kasový trhák z roku 2012 A Werewolf Boy.

Po ukončení povinnej vojenskej služby prijal hlavnú úlohu v seriáli Descendants of the Sun, ktorý bol vysielaný v roku 2016 a v Ázii sa stal veľkým hitom. Posledná epizóda zaznamenala sledovanosť 38,8 %, pričom podľa Nielsen Korea dosiahla sledovanosť v metropolitnej oblasti hlavného mesta až 41,6 %. Song Čung-ki zaznamenal obrovský nárast popularity po celej Ázii a seriál mu priniesol postavenie top hviezdy Hallju.

Skorý život a vzdelanie
V mladosti sa Song Čung-ki venoval šortreku. Trikrát sa zúčastnil majstrovstiev Kórejskej republiky reprezentujúc svoje rodné mesto Tädžon a ocenenia získal aj na iných veľkých podujatiach. V prvom ročníku na strednej škole však musel tento šport kvôli zraneniu zanechať. Svoju pozornosť teda obrátil na štúdium, čo dramaticky zlepšilo jeho známky a z každého predmetu získal najvyššie hodnotenie. Na národných vysokoškolských prijímacích skúškach získal 380 bodov z celkových 400, a tak nastúpil na prestížnu univerzitu Songkjunkwan.

Už od základnej školy sníval o povolaniach herca, športovca a vysielateľa. Na jeho prosby ho rodičia posielali na rôzne kurzy, medzi ktorými boli aj hodiny herectva, ale vstúpeniu do zábavného priemyslu sa mu snažili zabrániť. Song Čung-ki vyštudoval obchodnú administratívu a jeho vedľajším zameraním bolo vysielanie. Na obrazovkách sa prvý raz objavil ako súťažiaci v šou televízie KBS Quiz Korea, kde zastupoval svojho chorého nadriadeného. Dostal sa až do finále a obsadil druhé miesto. Jeho dobrý vzhľad a vynikajúci výkon v šou mu priniesli mnoho fanúšikov. Po šou mu dokonca na internetovej stránke Daum Café založili fanklub. O dva mesiace neskôr Song Čung-ki na tejto stránke zverejnil svoje poďakovanie fanúšikom. Stal sa tiež modelom na obálke College. V roku 2016 predviedol počas stretnutia s fanúšikmi v Číne plynulú čínštinu.

Kariéra
20082010
Song Čung-ki debutoval v roku 2008 v dobovom filme A Frozen Flower. V ďalšom roku účinkoval v časti antologického filmu Five Senses of Eros, ktorej témou bola výmena partnerov a niesla názov „Believe in the Moment“ (; fonetický prepis: Sunganul midojo). Naďalej prijímal malé, ale významné úlohy, a to v seriáloch Triple, kde využil svoje športové danosti a stvárnil rýchlokorčuliara a Will It Snow for Christmas?. V rokoch 2009 a 2010 moderoval hudobný program televíznej stanice KBS Music Bank. V roku 2010 stvárnil úlohu v seriáli z prostredia gynekologického oddelenia Obstetrics and Gynecology Doctors (; fonetický prepis: Sanbuingwa) a účinkoval vo filme o psoch Hearty Paws 2 (; fonetický prepis: Maumi 2).

20102011
Vzostup k sláve prišiel v roku 2010 s historickým seriálom Songkjunkwan Scandal odohrávajúcim sa v 18. storočí počas dynastie Čoson, kde si Song Čung-ki zahral úlohu bohatého a záhaľčivého sukničkára. Popularita seriálu vystrelila ku sláve nie len jeho, ale aj zvyšok mladého obsadenia. V rokoch 2010 a 2011 pôsobil ako stály účinkujúci vo varieté Running Man. Program si medzi priaznivcami Hallju našiel vysokú podporu a v Ázii sa stal hitom, čo výrazne zvýšilo Songovu popularitu.

Napísal knihu pre mužov Beautiful Skin Project, v ktorej radí, ako sa starať o svoje telo. Kniha vyšla v roku 2013 aj v Japonsku. V závere roka 2010 absolvoval cyklistickú túru okolo austrálskeho mesta Sydney. Z tohto podujatia vznikla dvojdielna televízna reportáž odvysielaná prostredníctvom ELLE, pobočky rovnomenného módneho časopisu. Navštívil aj Japonsko, kde vznikla reportáž s názvom I'm Real: Song Joong-ki, ktorá bola odvysielaná v úvode roka 2011. V tom istom roku moderoval v televízii JTBC zábavný program Made in U. Napriek pomerne nízkej sledovanosti sa Song Čung-kimu dostalo pochvaly za schopnosť plynulého moderovania.

V roku 2011 stvárnil v romantickej komédii Penny Pinchers postavu nezamestnaného povaľača. Jeho herecký výkon bol kritikmi chválený. V recenziách k filmu bol jeho výkon opísaný ako ten, ktorý „dokáže hladko prechádzať z grotesky ku charizmatickému hlavnému predstaviteľovi so životaschopnou prítomnosťou“.

V historickom seriáli Deep Rooted Tree prijal rolu mladého kráľa Sedžonga aj napriek nesúhlasu okolia a faktu, že sa objavil len v štyroch dieloch. Prečítal si mnoho neoficiálnych spisov a položil charakterové základy pre herca Han Sok-kjua, ktorý hral staršiu verziu postavy. Song uviedol, že má pocit, že „náročná úloha je hodnotnejšia ako hlavná rola v minisérii“. Odborná kritika jeho výkon vyzdvihla a nazvala ho stvárnením génia, ktorý si už „v mladosti uvedomí márnosť moci“ a skrýva sa v knihách, aby zvládol život pod vládou svojho despotického otca Tchädžonga. Po vynikajúcom výkone v seriáli získal na 19. ročníku SBS Drama Awards Cenu producenta.

Pre televíziu MBC nahovoril šesť dielov dokumentárneho seriálu Tears of the Earth, ktorý sa venuje problematike životného prostredia. Svoj honorár následne venoval na charitu. Úlohu rozprávača si zopakoval, keď sa do kín dostala prerobená verzia dokumentu pod názvom 'Pengi and Sommi. Neskôr absolvoval fanúšikovské turné po šiestich krajinách s názvom Song Joong-ki Asia Fan Meeting Tour - THRILL & LOVE. Okrem svojej vlasti navštívil aj Thajsko, Singapur, Hongkong, Čínu a Taiwan.

20122015
náhľadobrázka|Song Čung-ki na prezentácii produkcie seriálu The Innocent Man
Rok 2012 označil Song ako fenomenálny rok svojej kariéry. Stvárnil hlavnú rolu vo fantazijnom romantickom filme A Werewolf Boy, ktorý mal premiéru na 37. ročníku medzinárodného filmového festivalu v Toronte. Kvôli tejto úlohe sledoval prírodovedné dokumenty a správanie túlavých psov na uliciach, aby sa naučil napodobňovať pohyby zvieraťa. Viackrát si pozrel aj romantický fantazijný film Tima Burtona Nožnicovoruký Edward, upírsky triler Nech vojde ten pravý od Matta Reevesa a v Pánovi prsteňov sledoval Glocha. Song povedal: „Bol to projekt, ktorý som prijal s myšlienkou, že dávam zbohom svojmu mladému ja. Už nie som mladý a je čas, aby som sa stal mužom.“ Film sa stal najúspešnejšou juhokórejskou melodrámou všetkých čias a v kinách sa na neho predalo 7 miliónov lístkov.

Svoju prvú hlavnú úlohu v televíznom seriáli si zahral v The Innocent Man. Sebaistým a vytieňovaným zobrazením antihrdinu si získal nadšené recenzie kritikov aj divákov. Seriál mal vysokú sledovanosť, kritika bola kladná a s impozantným úspechom filmu A Werewolf Boy si Song v médiách vyslúžil označenie „záchranca“ melodramatického žánru ako na striebornom plátne, tak aj v televízii. Aj napriek stúpajúcej popularite sa vyjadril, že radšej by bol dobrým ako populárnym hercom a naďalej plánuje zbierať skúsenosti tak, ako to robil doteraz.

Pred nástupom na povinnú vojenskú službu mal 17. augusta 2013 stretnutie s fanúšikmi. Narukoval 27. augusta do 107. odvodového tábora v Čchunčchone. Prepustený bol 26. mája 2015.

2016súčasnosť
Na televízne obrazovky sa Song Čung-ki vrátil v seriáli Descendants of the Sun po boku herečky Song Hje-kjo. Stvárnil lídra mierovej jednotky, ktorý sa časom zamiluje do doktorky, s ktorou spolupracuje na humanitárnych misiách. Scenáristkou bola úspešná Kim Un-suk. Časť nakrúcania prebiehala v Grécku a produkcia celého seriálu bola ukončená ešte pred začiatkom vysielania. Seriál sa stal medzi divákmi neuveriteľne populárnym. Počas celého priebehu zaznamenával vysoké hodnotenia a podľa Nielsen Korea dosiahla sledovanosť poslednej epizódy 38,8 %. V metropolitnej oblasti hlavného mesta to bolo až 41,6 %. Výsledkom Songovho dynamického stvárnenia zábavy-milujúceho, a predsa vážneho armádneho kapitána bol obrovský nárast jeho popularity po celej Ázii. Stal sa tiež tvárou viac ako 30 značiek.

Najbližšie sa Song objaví v juhokórejskom filme Battleship Island (; fonetický prepis: Kunhamdo) po boku hercov So Či-sopa a Hwang Čong-mina. Zahrá si člena kórejského hnutia za nezávislosť, ktorý sa vkradne na ostrov Hašima, aby zachránil svojho kolegu.

 Filmografia 
Filmy
 Rok Názov Hangul Rola 2008  A Frozen Flower  쌍화점  No-tchak 2009  Five Senses of Eros  오감도  Ju Čä-hjok  The Case of Itaewon Homicide  이태원 살인사건  Čo Čung-pchil  2010  Hearty Paws 2  마음이 2  Tong-uk 2011  Penny Pinchers  티끌모아 로맨스  Čchon Či-ung  Rio   Blu (kórejský dabing) 2012  Pengi and Sommi  황제펭귄 펭이와 솜이  rozprávač  The Grand Heist  바람과 함께 사라지다  starší Čong-gun (cameo)  A Werewolf Boy  늑대소년  Čchol-su2017 Battleship Island  군함도  Pak Mu-jong

Televízne seriály
 Rok Názov Hangul Rola Vysielacia stanica 2007  Get Karl! Oh Soo-jung  칼잡이 오수정  reportér 2 (vedľajšia rola)  SBS 2008  Love Racing  러브 레이싱  mladík  YTN  My Precious You  내사랑 금지옥엽  Čang Čin-ho  KBS2 2009  Triple  트리플  Či Pchung-ho   MBC  My Fair Lady  아가씨를 부탁해  majordóm  (cameo v 1. epizóde)  KBS2  Will It Snow for Christmas?  크리스마스에 눈이 올까요?  Han Či-jong  SBS 2010  Obstetrics and Gynecology Doctors  산부인과  An Kjong-u  SBS  Sungkyunkwan Scandal  성균관 스캔들  Ku Jong-ha  KBS2 2011  Deep Rooted Tree  뿌리깊은 나무  dospievajúci I Do  SBS 2012  The Innocent Man  세상 어디에도 없는 착한남자  Kang Ma-ru  KBS2 2016  Descendants of the Sun  태양의 후예  Ju Si-čin  KBS2 The Sound of Heart  마음의 소리  cameo  KBS2 

Varieté
 Rok Názov Hangul Vysielacia stanica Poznámka 2008Pretty Boys: A Wrong Situation꽃미남 아롱사태Mnet 2009Let's Go Dream Team! Season 2출발 드림팀2KBS2 Star Golden Bell 스타골든벨KBS2 hosť (258. epizóda) 2009 – 2010Music Bank뮤직뱅크KBS2moderátor 2010Oh! My School오 마이 스쿨KBS2hosť (2. epizóda) Strong Heart 강심장SBShosť (23. epizóda) Happy Together 해피투게더KBS2hosť (155. epizóda) 2010 – 2016Running Man런닝맨SBSstály účinkujúci (1. až 41. epizóda) hosť (66. epizóda) cameo (71., 97., 251. a 283. epizóda) 2011I'm Real: Song Joong-kiI'm Real 송중기QTVEveryone Dramatic에브리원 드라마틱MBCMade in U메이드 인 유JTBCmoderátorGag Concert개그 콘서트KBS2hosť (619. epizóda) 2011 – 2012Tears of the Antarctic남극의 눈물MBCrozprávač 2012 Infinite Challenge 무한도전 MBC cameo (4. séria, 305. epizóda) 2016Running Man China 런닝맨 중국Zhiejiang Televisioncameo (4. séria, 7. epizóda)

Videoklipy
 Rok Názov piesne Hangul Interpret Referencie 2009 „Poisonous Tongue“ 독설 Tei  2012 „Men Are All Like That“ 남자가 다 그렇지 뭐 Kim Čong-kuk 

Diskografia
Rok Názov piesne Hangul Poznámka 2012 „Really“ 정말 skladba zo soundtracku k seriálu The Innocent Man 

Kniha
Rok Názov Hangul Autor Vydavateľstvo ISBN 2010 Beautiful Skin Project 피부미남 프로젝트 Song Čung-ki, Hwang Min-jong Antenna Books  9788996198826

Ocenenia a nominácie
 Rok Odovzdávanie cien Cena Nominácia Výsledok Ref.20103. ročník Style Icon Asia Nová štýlová ikona (talent)   31. ročník Blue Dragon Awards Najlepší začínajúci herecHearty Paws 2  SBS Entertainment Awards Najlepší nováčik vo varieté Running Man   24. ročník KBS Drama Awards Cena za vynikajúci herecký výkon v stredne dlhom seriáliSungkyunkwan Scandal  Cena občanov  Cena popularity  Najlepší pár s Ju A-inom 20116. ročník Asia Model Festival Awards Módna cena BBF   4. ročník Korea Drama Awards Najlepší začínajúci herec Sungkyunkwan Scandal  19.ročník SBS Drama Awards Cena producenta Deep Rooted Tree  20126. ročník Mnet 20's Choice Awards  20's mužská seriálová hviezda 5. ročník Style Icon Asia Štýlová ikona   19. ročník Korean Culture and Entertainment Awards Cena za vynikajúci herecký výkonThe Innocent Man  1. ročník K-Drama Star Awards Cena za vynikajúci herecký výkon    26. ročník KBS Drama Awards Cena za vynikajúci herecký výkon  Cena za vynikajúci herecký výkon v stredne dlhom seriáli  Cena občanov  Najlepší pár s Mun Čchä-won  201349. ročník Paeksang Arts Awards  Najlepší filmový herecA Werewolf Boy   6. ročník Nickelodeon Korea Kids' Choice Awards Najobľúbenejší herec  7. ročník Mnet 20's Choice Awards  20's mužská filmová hviezda 50. ročník Grand Bell Awards Cena popularity 8. ročník Seoul International Drama Awards  Vynikajúci kórejský herecThe Innocent Man   Vynikajúci soundtrack kórejského seriálu „Really“  (The Innocent Man OST)  2016 <center>8. ročník Style Icon Asia Štýlová ikona 52. ročník Paeksang Arts Awards  Najlepší televízny herecDescendants of the Sun  Najpopulárnejší televízny herec  Cena iQiyi pre globálnu hviezdu  

 Referencie 

Iné projekty

 Externé odkazy 
 Oficiálna webová stránka  


 Zdroj 

Kategória:Filmoví herci Kórejskej republiky
Kategória:Televízni herci Kórejskej republiky
Kategória:Televízni moderátori Kórejskej republiky
Kategória:Herci hudobných videí Kórejskej republiky
Kategória:Spisovatelia Kórejskej republiky
Kategória:Spisovatelia píšuci po kórejsky
Kategória:Šortrekári Kórejskej republiky